标题：太卜
概述
商周以降官名。殷制，天子建天官，先六太，曰太宰、太宗、太史、太祝、太士、太卜，典司六典。典，法也。此盖殷时制也。周则太宰为天官，太宗曰宗伯，宗伯为春官，太史以下属焉。汉代改宗伯为太常，太卜为六卿之一太常卿的属官，掌三兆（玉、石、田地破裂）之法、三易（连山、归藏、周易）八卦之法、及梦境等、占卜国家吉凶。郑康成引杜子春注云：连山，伏羲；归藏，黄帝。三坟则以连山为伏羲，归藏为神农，而黄帝则有坤乾之易。世传夏曰连山，商曰归藏。
随着人类知识见长，此类官职的等级一再下降。西汉时期，太卜仅为太常诸署之一，署置令，秩六百石，有丞一人，秩四百石；东汉时不置，并其职入太史令；北魏置卜博士；北齐置太卜司丞，领于太史令；北周置卜大夫、小卜上士、龟占中士等官；隋唐置太卜署，有令、丞各一人；宋朝废太卜入司天台，此官遂废。太卜令是隋唐阴阳卜筮者的最高官位。
职责
掌三兆之法，一曰“玉兆”，二曰“瓦兆”，三曰“原兆”。其经兆之体，皆百有二十，其颂皆千有二百。掌三易之法，一曰“连山”，二曰“归藏”，三曰“周易”。其经卦皆八，其别皆六十有四。掌三梦之法，一曰“致梦”，二曰“觭梦”，三曰“咸陟”。其经运十，其别九十。以邦事作龟之八命，一曰征，二曰象，三曰与，四曰谋，五曰果，六曰至，七曰雨，八曰瘳。以八命者赞三兆、三易、三梦之占，以观国家之吉凶，以诏救政。凡国大贞，卜立君，卜大封，则视高作龟。大祭祀，则视高命龟。凡小事，莅卜。国大迁、大师，则贞龟。凡旅，陈龟。凡丧事，命龟。[1]
龟卜
太卜用于占卜的龟有八种。一曰“北斗龟”，二曰“南辰龟”，三曰“五星龟”，四曰“八风龟”，五曰“二十八宿龟”，六曰“日月龟”，七曰“九州龟”，八曰“玉龟”：凡八名龟。龟图各有文在腹下，文云云者，此某之龟也。龟千岁乃满尺二寸，太卜因以吉日剔取其腹下甲。王者发军行将，必钻龟庙堂之上，以决吉凶。[2]卜法横者为土，立者为木，邪向经者为金，背经者为火，因光而细曲者为水。自汉以来，筮专行而卜微。
禁忌
卜禁曰：子亥戌不可以卜及杀龟。日中如食已卜。暮昏龟之徼也，不可以卜。庚辛可以杀，及以钻之。常以月旦祓龟，先以清水澡之，以卵祓之，乃持龟而遂之，若常以为祖。人若已卜不中，皆祓之以卵，东向立，灼以荆若刚木，土卵指之者三，持龟以卵周环之，祝曰：“今日吉，谨以粱卵焍黄祓去玉灵之不祥。”玉灵必信以诚，知万事之情，辩兆皆可占。不信不诚，则烧玉灵，扬其灰，以徵后龟。其卜必北向，龟甲必尺二寸。
筮占
龟以本象金、木、水、火、土之兆以示人，故为长。筮以末数七八九六之策以示人，故为短。又筮之画卦，从下而始，故以下为内，上为外。凡筮者，先为其内，後为其外，内卦为己身，外卦为他人。筮人掌三易以辨九筮之名，一曰“连山”，二曰“归藏”，三曰“周易”。九筮之名，一曰巫更，二曰巫咸，三曰巫式，四曰巫目，五曰巫易，六曰巫比，七曰巫祠，八曰巫参，九曰巫环。以辨吉凶。凡国之大事，先筮而后卜。上春，相筮。凡国事，共筮。
卜日礼
国有大祀、中祀应卜日者，昊天上帝、五方上帝、皇地祇神州、宗庙皆为大祀，日月星辰、社稷、先代帝王、岳镇海渎、帝社、先蚕、孔宣父、齐太公、诸太子庙、并为中祀，应卜日。及册命大事，加元服、纳后、巡狩、亲征封禅、太子纳妃。出师命将，并卜日于太庙南门之外。若雩祀之典，有殊古法。传曰「龙见而雩」。自周以来，岁星差度。今之龙见，乃在仲夏之初，以祈甘雨，遂为晚矣。今用四月上旬卜日。又先蚕之祀，合用季春吉巳。若其年节气晚，即于节气後卜日也。将卜前一日，以右校扫除太庙南门之外。守宫设太常卿以下次於门外之东，皆西向。其日平明，太卜令、卜正、占者其占者，以太卜官之明卜者为之。俱就次，各服公服。谒者、赞引各绛公服。守宫布卜席于闑西阈外，西向。谒者告事具。谒者引太常卿升立於门东，西面；赞引引太卜令、卜正、占者门西，东面。卜正先抱龟奠于席上，西首，灼龟之具奠於龟北。执龟立于席东，北面。太卜令进受龟，诣太常卿前示高。太常卿受视讫，太卜令受龟，少退俟命。太常卿曰：「皇帝来日某，祗祀於某，尚飨。」若将有策命大事及国有冠婚之礼，则曰「来日某有某事，庶乎从之」。太卜令曰「诺」，遂述命。还即席西面坐，命龟曰：「假尔太龟，有常。」兴，授卜正龟，负东扉。卜正坐，作龟讫，兴。太卜令进受龟，示太常卿。卿受视，反之。太卜令退复位，东面，与众占之讫，不释龟，进告於太常卿：「占曰某日从。」授卜正龟。谒者进太常卿之左，白「礼毕」。谒者引太常卿以下还次。卜者彻龟，守宫彻席以退。若卜册命大事，太常卿以兆奏闻也。若上旬不吉即卜中旬，中旬不吉即卜下旬，皆如初礼。若卜吉日及非大事，皆太卜令莅卜，卜正、占者视高，命龟，作龟。[3]
筮日礼
国有小祀应筮日者，司中、司命、风师、雨师、众星、山林川泽、州县社稷、释奠及诸神祀，并为小祀，应筮日。及诸王冠婚、公主降嫁等并筮日於太庙南门之外。将筮前一日，右校扫除太庙南门之外。守宫设太卜令以下次於门外之东，皆西向。其日平明，太卜令、卜正、占者其占者，以太卜官之明筮者为之也。俱就次，各服公服。赞引绛公服也。守宫布筮席於闑西阈外，西向。赞引引太卜令升立于门东，西面；卜正、占者立于门西，东面。卜正开椟出策，兼执之，东面受命于太卜令。太卜令曰：「皇帝来日某，祭某神于某，尚飨。」若将有冠婚等，则曰「来日某有某事从之」。卜正曰「诺」，遂右还西面，以椟击策，遂述曰：「假尔太筮有常，皇帝来日某祭某神，尚飨。」乃释椟，坐筮讫，兴，执卦以示太卜令。太卜令受视，反之。卜正退复位，东面，与众占之讫，进告于太卜令：「占曰某日从。」赞引进太卜令之左，白「礼毕」。赞引引太卜令以下还次。卜正椟策，守宫彻席以退。不吉即筮中旬下旬如初。
大傩之礼
选人年十二以上、十六以下为侲子，假面，赤布袴褶。二十四人为一队，六人为列。执事十二人，赤帻、赤衣，麻鞭。工人二十二人，其一人方相氏，假面，黄金四目，蒙熊皮，黑衣、朱裳，右执楯；其一人为唱帅，假面，皮衣，执棒；鼓、角各十，合为一队。队别鼓吹令一人、太卜令一人，各监所部；巫师二人。以逐恶鬼于禁中。有司预备每门雄鸡及酒，拟于宫城正门、皇城诸门磔攘，设祭。太祝一人，斋郎三人，右校为瘗?臽，各于皇城中门外之右。前一日之夕，傩者赴集所，具其器服以待事。……傩者将出，祝布神席，当中门地南向。出讫，宰手、斋郎?牲匈磔之神席之西，藉以席，北首。斋郎酌清酒，太祝受，奠之。祝史持版于座右，跪读祝文曰：“维某年岁次月朔日，天子遣太祝臣姓名昭告于太阴之神。”[4]
唐朝太卜属
《周礼》有太卜下大夫、卜师上士，掌方兆、功兆、义兆、弓兆之法；有龟人中士，掌六龟之属，主天子卜筮之事。秦、汉奉常属官有太卜令、丞。武帝置太卜博士。后汉并于太史；又灵台待诏员有龟卜三人，易筮三人。魏、晋、宋、齐、梁、陈无其职。后魏有太卜博士，从七品下。北齐太常有太卜丞。后周有太卜下大夫、小卜上士，及又有龟占中士。隋太常寺有太卜令、丞，皇朝因之。）丞二人，正九品下；（隋有一人，皇朝加置一人。）卜正二人；从九品下；（隋炀帝省太卜博士，置太卜卜正二十人，皇朝减置二人。）卜师二十人；（隋置，皇朝因之。）巫师十五人；（《周礼》有男巫、女巫，无数，其师中士。巫能制神之处，位次主者。隋太卜署有男巫十六人、女巫八人。）卜博士二人，从九品下；助教二人；（隋有太卜博士、助教，皇朝因之。）卜筮生四十五人。（隋有卜生四十人、筮生三十人。）太卜令掌卜筮之法，以占邦家动用之事；丞为之贰。一曰龟，二曰兆，三曰《易》，四曰式。凡龟占辨龟之九类、五色；依四时而用之。（一曰石龟，二曰泉龟，三曰蔡龟，四曰江龟，五曰洛龟，六曰海龟，七曰阿龟，八曰淮龟，九曰旱龟。春用青灵，夏用赤灵，秋用白灵，冬用黑灵，四季之月用黄灵。龟，上员，象天；下方，法地。甲有十三文，以象十二月，一文象闰。边翼甲有二十八匡，法二十八宿。骨有六间，法六府。匡有八闲，法八卦。文有十二柱，法十二时。故象天地，辨万物者矣。欲知龟神，看骨白如银；欲知龟圣，看龟千里径正；欲知龟志，看龟十字。分四时所灼之体而用之，春灼后左足，夏灼前左足，秋灼前右足，冬灼后右足。）凡兆以千里径为母，两翼为外；正立为木，正横为土；内高为金；外高为火；细长芒动为水兆，有俯仰、伏倚、着落、起发、摧折、断动之状，而知其吉凶。又视五行十二气。（一曰受气，二曰胎，三曰养，四曰生，五曰沐浴，六曰冠带，七曰临官，八曰王，九曰老，十曰病，十一曰死，十二曰葬。以占之。）凡五兆之策三十有六。（用三十六算，六变而成卦：一变为兆，再变成卦，二为甲乙。三为丙丁，四为戊己，五为庚辛，六为壬癸。其用五行相生、相克，相扶、相抑，大抵与《易》同占。）凡《易》之策四十有九。（用四十九算分而揲之，其变有四：一曰单爻，二曰拆爻、三曰交爻，四曰重爻，凡十八变而成卦。又视卦之八气、王相、囚死、脍没、休废及飞伏、世应而使焉。凡八纯之卦十六变而复：初为一变，次曰二变。三曰三变，四曰四变，五曰五变，六为避魂，七为外戒，八为内戒，九为归魂；十为绝命，十一为血脉，十二为饥肉，十三为体骨，十四为棺椁，十五为冢墓。凡内卦为贞，朝占用之；外卦为悔，暮占用之。）凡式占辨三式之同异。（一曰雷公式，二曰太一式，并禁私家畜，三曰六壬式，士庶通用之。）凡用式之法。（《周礼》：“太史抱天时，与太师同车。”郑司农云：“抱式以知天时也。”今其局以枫木为天，枣心为地，刻十二神，下布十二辰，以加占为常，以月将加卜时，视日辰阴阳以立四课：一曰日之阳，二曰日之阴，三曰辰之阳，四曰辰之阴。四课之中，察其五行，取相克者，三传为用。又辨十二将、十二月神。十二将以天一为首，前一曰螣蛇，二朱雀。三六合，四句陈，五青龙；后一曰天后，二太阴。三玄武，四太常，五白兽，六天空。前尽于五，后尽于六，天一立中，为十二将。又有十二月之神：正月登明，二月天魁。三月从魁，四月传送，五月小吉，六月胜先，七月太卜，八月天闰，九月太冲，十月功曹，十一月大吉，十二月神后。凡阴阳杂占，吉凶悔吝，其类有九，决万民之犹豫：一曰嫁娶，二曰生产。三曰历注，四曰屋宅，五曰禄命，六曰拜官，七曰祠祭，八曰发病，九曰殡葬。）凡历注之用六，（一曰大会，二曰小会，三曰杂会，四曰岁会，五曰除建，六曰人神。）凡禄命之义六，（一曰禄，二曰命，三曰驿马，四曰纳音，五曰?河，六曰月之宿也。）皆辨其象数，通其消息，所以定吉凶焉。
凡国有祭祀，则率卜正、占者卜日于太庙南门之外，命龟既灼而占之。（命龟曰：“假尔太龟有常。”乃授卜正作龟，与众占之。乃告太常卿曰：“某日从”乃彻龟也。）先卜上旬，不吉，次卜中旬、下旬。若卜国之大事，亦如卜日之仪。
凡岁季冬之晦，帅侲子入于宫中，堂赠、大仇，天子六队，太子二队，（《周礼》：“男巫冬堂赠，无方无算。”郑玄云：“赠，送也。岁终，以礼送不祥，其行必由堂始。巫与神通，言东则东，言西则西，可近则近，可远则远，无常数。”大傩礼选人年十二已上、十六已下为侲子，著假面，衣赤布袴褶，二十四人一队，六人作一行也。）方相氏右执戈、左执楯而导之，（一人为方相氏，著假面，黄金四目，蒙熊皮，玄衣、朱裳。）唱十二神以逐恶鬼。（甲作食残，巯胃食虎，雄伯食魅，腾简食不祥，揽诸食咎，伯奇食梦，疆梁、祖明共食磔死、寄生，委随食观，错断食巨，穷奇、腾根共食蛊。）傩者既出，乃磔雄鸡于宫门及城之四门以祭焉。[5]
太卜服制
汉代太卜令服素积皮弁。颜师古曰：皮弁，以鹿皮为冠，形如人手之弁合也。素积，调素裳也。朱衣而素裳。积，谓襞绩，若今之邝为也。邝，音雏恋翻。贤曰：素积者，积以为裳也，言要中辟积也。贾公彦曰：皮弁之服，十五升白布衣，积素以为裳。[6]因此，上衣下裳为太卜令最古的服制。  隋唐太卜令服绯裲裆隋唐太卜令执桃弓苇矢禳祓不祥，服平巾帻、绯裲裆、大口袴。
宋朝正八品，服青公服。其制典领大袖，下施横，束以革带，幞头、乌皮靴。[7]鬼畏桃木，用以扫除不祥。“乃使巫以桃茢先祓殡”。[8]
太卜令丞以下，包括卜正、巫师等，皆服平巾帻、袴褶。
漏刻生、漏童服总角髻，青袴褶。
岳渎祝史服平巾、金饰、大口绔，乌皮鞾，白练裙襦，起梁带。陪大仗，有裲裆、螣蛇、绯褶、大口绔，紫附。
女巫服制魏晋南北朝女巫服黑衣裳。隋唐女巫黑衣朱裳，侲子服赤布袴褶。“又《梁志》有袴褶以从戎事。三代已前人皆跣足；三代以后，始服木屐。伊尹以草为之，名曰履；秦世参用丝革。靴本胡服，赵灵王好之，制有司衣袍者宜穿皂靴。”[9]
鼓吹服制鼓吹等音乐工人源自男巫。宫县、登歌工人皆介帻、朱连裳、革带、乌皮履，鼓人及阶下工人皆武弁、朱连衣、革带、乌皮履。若在殿庭，加白练裲裆、白布袜。鼓吹按工人亦如之也。
文舞六十四人，供郊庙，服委貌冠、玄丝布大袖、白练领标，白纱中单、绛领标，绛布大口袴，革带，乌皮履，白布袜。其执纛人衣冠各同也。
武舞六十四人，供郊庙，服平冕，余同文舞。若供殿庭，服武弁，平巾帻，金支，绯丝布大袖，绯丝布裲裆，甲金饰白裲裆，锦腾蛇起梁带，豹文大口布袴，乌布鞾。其执旌人衣冠各同当色舞人，余同工人也。
太卜和阴阳师的关系
日本天武天皇根据《唐六典》，仿东汉太卜并入太史，合并唐朝秘书省内掌天文历法的太史局和太常寺内掌阴阳占卜的太卜属，创设了阴阳寮负责掌管卜筮、天文、历法、时刻，寮内有两个系统，包括负责行政管理的头、助、允、大属、少属各1人，以及负责技术和教学事项的阴阳师6人、阴阳博士1人、阴阳生10人、历博士1人、历生10人、天文博士1人、天文生10人、漏刻博士2人等等。阴阳师以《周易》《五行大义》《新斤阴阳书》《黄帝金匮》教阴阳生。引